**בס"ד**

**לקט מצוות - כל שאלות הבגרות עד קיץ תשפ'ב**

**(ערך: מיכאל אוחנה)**

**מצווה 1: מצווה שלא לשבור עצם מן הפסח (מצוה טז)**

**שלא לשבור עצם מן הפסח (טז) לפני תשע"ו)**

**א.** בהגות היהודית יש שתי גישות חינוכיות עיקריות בעבודת ה': האחת סוברת כי על האדם לפתח ולחזק את האמונה, ומתוך כך יגיע לקיום המצוות. האחרת סוברת כי יש לקיים את המצוות, ומתוך כך תתגבש האמונה ותתחזק.

באיזו גישה תומך בעל **ספר החינוך?** נמק את דבריך. (7 נקודות)

**ב.** "כאלו תאמר דרך משל שהכריחו המלך ומינהו באומנות רעה, באמת אם כל עסקו תמיד כל היום  
באותה אומנות, ישוב לזמן מן הזמנים מצדקת לבו להיות רשע גמור".

הסבר משל זה, וכתוב מה הוא בא ללמד. (7 נקודות)

**ג. (1)** "ועובר עליה ושבר עצם בפסח טהור...". הסבר מהו "פסח טהור"?

**(2)** מתי נוהגת מצווה זו (שלא לשבור עצם מן הפסח), ומה דינו של העובר עליה? (6 נקודות)

**שלא לשבור עצם מן הפסח (טז) חורף תשע"ז**

**א.** כתוב את ההסבר של בעל ספר החינוך לקשר שבין איסור שבירת עצם מן הפסח לזכירת יציאת מצרים?

(7 נקודות)

**ב.** ״אמרו חכמים ז״ל: רצה הקב״ה לזכות את ישראל, לפיכך הרבה להם תורה ומצוות״.  
הסבר את דברי חז"ל, על פי ספר החינוך. (6 נקודות)

**ג.** על פי בעל ספר החינוך, אפילו אדם שלבו שלם ותמים באמונת אלוקים, עלול להתענג לפעמים

״בתענוגי אנשים, לשבת בשווקים וברחובות, להתלוצץ עם הלצים״.

**(1)** מדוע אותו אדם שלם אינו חושש להתנהג כך?

**(2)** מדוע יש לשלול התנהגות זו?

(7 נקודות)

**שלא לשבור עצם מן הפסח (טז) קיץ תשע"ז**

**א.** ״כאילו תאמר דרך משל שהכריחו המלך ומינהו באומנות רעה, באמת אם כל עסקו תמיד כל היום באותו אומנות, ישוב לזמן מן הזמנים מצדקת לבו להיות רשע גמור״.

הסבר את הנמשל למשל זה, ומהו הכלל שהסביר ספר החינוך באמצעות המשל. (6 נקודות)

**ב**. ״כל מי שיש לו מזוזה בפתחו וציצית בבגדו ותפילין ראשו - מובטח לו שלא יחטא״.

מה מיוחד במצוות אלו, ובמה אמרה זו של חז״ל מסייעת לכלל שהסביר ספר החינוך. (6 נקודות)

**שלא לשבור עצם מן הפסח (טז) קיץ תשע"ח**

**א.** "כאילו תאמר דרך משל שהכריחו המלך ומינהו באומנות רעה, באמת אם כל עסקו תמיד כל היום באותה  
אומנות, ישוב לזמן מן הזמנים מצדקת ליבו להיות רשע גמור".

הסבר משל זה, וכתוב מה לומדים ממשל זה. (6 נקודות)

**ב.** "רצה הקב"ה לזכות את ישראל, לפיכך והרבה להם תורה ומצוות".  
הסבר כיצד ריבוי המצוות מזכה את ישראל. (6 נקודות)

**שלא לשבור עצם מן הפסח (טז) קיץ תשפ"ב**

א. על פי בעל ספר החינוך, מדוע ציוותה התורה לעשות פעולות מעשיות ולא הסתפקה בציווי לזכור את נס

יציאת מצרים? (3 נקודות)

ב. כתב בעל ספר החינוך: "אמרו חכמים ז"ל: רצה הקב"ה לַזַכּוֹת את ישראל, לפיכך הרבה להם תורה ומצוות".

על פי בעל ספר החינוך, הסבירו כיצד ריבוי מצוות מזַכה את ישראל. (5 נקודות)

ג. הסבירו כיצד האיסור לשבור עצם מקורבן הפסח מסייע לזכור את נס יציאת מצרים. (4 נקודות)

**מצווה 2: מצוות קידוש שבת בדברים (מצוה לא)**

**מצוות קידוש שבת בדברים (לא)** (**לפני תשע"ו)**

**א.** מהו תוכן הדברים שיש לומר בקידוש השבת? (7 נקודות)

**ב. (1)** מדוע קבעו חכמים כי יש לקדש דווקא על יין?

**(2)** מהו השיעור המינימלי של יין שעליו אפשר לקדש, ומדוע קבעו שיעור זה? (7 נקודות)

**ג. (1)** מי שקידש את השבת בדברים בלא יין ובלא פת יצא בדיעבד. מדוע?

**(2)** מדוע מצוות קידוש נחשבת מצוות עשה שהזמן גרמא? (6 נקודות)

**מצוות קידוש שבת בדברים (לא) חורף תשע"ז**

**א.** כתוב את טעם מצוות קידוש שבת בדברים. (3 נקודות)

**ב.** מצוות קידוש בליל שבת היא על יין בדרך כלל. על פי בעל ספר החינוך, הטעם לכך הוא  
"שטבע האדם מתעורר בו הרבה".

כתוב שלוש הלכות נוספות מדיני הקידוש שזהו טעמן. (7 נקודות)

**מצוות קידוש שבת בדברים (לא) קיץ תשע"ז**

**א**. (1) ״קידוש שבת בדברים״ — מהו תוכן הדברים, ומהו זמן קיום המצווה?

(2) בעל ספר החינוך כתב: ״משורשי מצווה זו, כדי שנתעורר מתוך מעשה זה...״

כתוב שני עניינים שמעשה זה צריך לעורר בנו. (6 נקודות)

ב. (1) מדוע קבעו חכמים שיש לקדש על יין?

(2) במוצאי השבת יש להבדיל על יין ואין להבדיל על פת. הסבר מדוע. (6 נקודות)

**מצוות קידוש שבת בדברים, שלא לשבור עצם מן הפסח קיץ תש'פ**

**א.** "זכור את יום השבת לקדשו" (שמות, כ', ח).

מה הם שני הזמנים שבהם מקיימים מצווה זו, ומדוע מקיימים אותה בזמנים אלה? (4 נקודות)

**ב.** גישתו החינוכית של בעל ספר החינוך היא: "אחרי הפעולות נמשכים הלבבות".

(1) הסבר גישה חינוכית זו, והסבר כיצד היא באה לידי ביטוי במצוות קידוש השבת.

(2) הסבר כיצד גישה חינוכית זו באה לידי ביטוי במצווה שלא לשבור עצם מן הפסח.

(8 נקודות)

**מצווה 3: מצוות כיבוד אב ואם (מצווה לג)**

**מצוות כיבוד אב ואם (לג) קיץ תשע'ו**

א. (1) מדוע ״באמת ראוי לו [לאדם] לעשות להם [להוריו] כל כבוד וכל תועלת שיוכל״?

(2) איזו ״תועלת רוחנית״ נוספת תהיה למי שיקבע בנפשו את המצווה הזו ואת טעמה?

(7 נקודות)

ב. מניין צריך אדם לקחת כסף לפרנסת אביו החולה? ציין שלוש אפשרויות. (6 נקודות)

ג. (1) מדוע עונשו של מבטל עשה זה גדול מאוד?

(2) ציין מקרה שבו גם מי שאינו מציית להוריו אינו מבטל מצווה זו.

(7 נקודות)

**מצוות כיבוד אב ואם (לג) קיץ תשע"ו**

**א. (1)** מהו השורש של מצוות כיבוד אב ואם?

**(2)** הסבר מהי ההשפעה של קיום מצוות כיבוד אב ואם על עבודת ה'. (6 נקודות)

**ב.** ״כבוד זה מנכסי מי חייב לעשותו״.

**(1)** הסבר את השאלה ההלכתית שבציטוט זה.

**(2)** כתוב מהו פסק ההלכה בשאלה זו. בתשובתך פרט שני מצבים.

(4 נקודות)

**ג.** בעל ספר החינוך כתב שהמבטל מצוות עשה זו ״עונשו גדול מאוד״. הסבר מדוע. (2 נקודות)

**מצוות כיבוד אב ואם - קיץ תשע"ט**

**א.** כיצד מצוות כיבוד הורים מביאה להכרת הטוב כלפי הקב"ה? (3 נקודות)

**ב.** "כבוד זה מנכסי מי חייב לעשותו".

**(1)** הסבר את השאלה ההלכתית שבציטוט זה.

**(2)** כתוב מהו הדין שנפסק בנוגע לשאלה זו. בתשובתך פרט שני מצבים.

(6 נקודות)

**ג.** "ונוהגת בכל מקום ובכל זמן בזכרים, ובנקבות כל זמן שאפשר להן".

הסבר את הדין המודגש בקו בציטוט שלפניך (3 נקודות)

**מצווה 4: מצוות הלוואה לעני**

**מצוות הלוואה לעני (סו) קיץ תשע"ו**

**א.** מדוע מצוות הלוואה ״יותר חזקה ומחויבת ממצוות נתינת הצדקה״? (6 נקודות)

**ב.** בנוגע לפסוק "אם כסף תלוה את עמי" כתב בעל ספר החינוך:

״ואמרו זיכרונם לברכה במכילתא (מדרש) : כל ׳אם׳ ו׳אם׳ שבתורה רשות חוץ משלושה שהם חובה, וזה אחד מהם, ויכריחו הדבר מדכתיב במקום אחר בתורה דרך צוואה (ציווי) ׳והעבט תעביטנו׳ ״.

**(1)** מהי כוונת המילה "וזה" המודגשת בקו?

**(2)** על פי בעל ספר החינוך, מה המכילתא (מדרש) מוכיחה מן המילים "והעבט תעביטנו",

וכיצד היא מוכיחה זאת? (6 נקודות)

**מצוות הלוואה לעני (סו) קיץ תשע"ז**

**א.** ״הזהירתנו תורתנו השלמה על זה לסעוד את המך בהלוואה טרם יצטרך לבוא אל השאלה״.

כתוב בלשונך משפט זה, והסבר מה מטרת הציווי. (6 נקודות)

**ב**. מה שורש מצוות הלוואה לעני?

כתוב שני נימוקים: ממבטו של הנותן - המלווה, וממבטו של העני המקבל – הלווה. (6 נקודות)

**מצוות הלוואה לעני (סו) קיץ תשע"ח**

**א.** על פי מה קובעים את שיעור ההלוואה שיש לתת לעני הזקוק להלוואה? כתוב שני פרטים. (5 נקודות)

**ב.** מדוע ציווה אותנו הקב״ה לפרנס עניים, ואין הוא מפרנס אותם בעצמו? כתוב שני הסברים. (7 נקודות)

**מצוות הלוואה לעני (סו) קיץ תשפ"א**

**א.** מדוע מצוות הלוואה לעני "יותר חזקה ומחויבת ממצוות נתינת הצדקה"? כתוב שני טעמים. (7 נקודות)

**ב.** מצוות הלוואה לעני נלמדת מן הפסוק "אִם כסף תַּלְֶוֶה את עמי" (שמות, כ"ב, כ"ד).

**(1)** מהו הקושי במילה "אִם" שבתחילת הציווי ?

**(2)** הסבר את התשובה של חז"ל על קושי זה.

(7 נקודות)

**מצוות הלוואה לעני (סו) קיץ תשפ"ב**

**א. (1)** על פי בעל ספר החינוך, הסבירו מדוע "מי שנתגלה ונודע דוחקו בין בני אדם וגילה פניו לשאול מהן, אין דוחקו ואפילתו כמי שעדיין לא בא לאותה בושה וירא מהיכנס בה".

**(2)**  על פי תשובתכם על התת־סעיף הקודם (א.1.), הסבירו מדוע מצוות הלוואה לעני "יותר חזקה ומחויבת" ממצוות נתינת הצדקה? (6 נקודות)

**ב.** מדוע הקב"ה מפרנס עניים באמצעות שליחים ולא בעצמו? כתבו שתי תשובות (6 נקודות)

**מצווה 5: שלא לעשוק (רכח)**

**שלא לעשוק (רכח) קיץ תשע"ו**

**א.(1)** ציין שני איסורים שדומים לאיסור עושק, וכתוב מהו המכנה המשותף לאיסורים אלה ולאיסור עושק.

**(2)** לפי בעל ספר החינוך, מדוע ישנם איסורים רבים שדומים לאיסור עושק? כתוב שני טעמים. (6 נקודות)

**ב.** איסור עושק הוא "לאו הניתק לעשה".

הסבר את המושג "לאו הניתק לעשה", וכתוב מדוע איסור עושק הוא "לאו הניתק לעשה". (6 נקודות)

**שלא לעשוק (רכח)**

א. (1) הסבר מהו עושק.

(2) מי שעשק את חברו עובר על הלאו "וזהו לאו הניתק לעשה". הסבר את הביטוי: "לאו הניתק לעשה" בהקשר לאיסור עושק. (6 נקודות)

1. ספר החינוך כתב ש"העושק והגזילה והגניבה ענין אחד" על אף שאופי הפעולה שונה. מדוע אם כן פרטה תורה שלושה לאווים ולא הסתפקה בלאו אחד כולל: "שלא יקח האדם ממון מזולתו משום צד". כתוב שני נימוקים.

(6 נקודות)

**שלא לעשוק - קיץ תשע"ט**

**א.** (1) ציין דוגמה אחת לאיסור לעשוק.

(2) הסבר מה משותף לאיסורים אלה: האיסור לעשוק, האיסור לגנוב והאיסור לגזול.

(5 נקודות)

**ב**. האיסור לעשוק הוא "לאו הניתק לעֲשֵׂה".

(1) הסבר את המושג "לאו הניתק לעשה".

(2) כתוב מדוע האיסור לעשוק הוא "לאו הניתק לעשה". בתשובתך ציין מהו ה"עֲשֵׂה".

(7 נקודות)

**שלא לעשוק - קיץ תש'פ**

**א. (1)** מהי ההגדרה של איסור עושק?

**(2)** הסבר מיהו "כובש שכר שכיר," וכתוב מדוע אדם זה עובר על איסור עושק.

(8 נקודות)

ב. על פי בעל ספר החינוך, מדוע איסור עושק, איסור גזֵלה ואיסור גנֵבה הם שלושה איסורים נפרדים?

כתוב שתי תשובות (4 נקודות)

**מצווה 6: שלא לאחר שכר שכיר (רל)**

**שלא לאחר שכר שכיר (רל) חורף תשע"ז**

**א**. (1) מה שורש המצווה "שלא לאחר שכר שכיר"?

(2) מדוע מותר לאחר את תשלום השכר למשך יום אחד בלבד? (7 נקודות)

**ב**. (1) אומן תיקן בגד ובעל הבגד לקח אותו מהאומן ולא שילם את שכרו בזמן. הדין הוא שבעל הבגד עובר על איסור הלנת שכר מפני ״שהקבלנות כשכירות״. הסבר בלשונך את הנימוק לדין.

(2) שליח של בעל הבית שכר פועלים ושכרם לא שולם בזמן. על פי מה נקבע מי עבר על האיסור?

(7 נקודות)

**ג**. בעל ספר החינוך כתב שהעובר על לאו זה איננו לוקה. מדוע? (6 נקודות)

**שלא לאחר שכר שכיר (רל) קיץ תשע"ז**

**א**. (1) כתוב מדוע אסור לאחר שכר שכיר, והסבר מדוע מותר לאחר את תשלום השכר ״יום אחד ולא יותר״.

(2) אדם מסר בגד לאומן כדי שיתקן אותו, והאומן סיים את מלאכתו.

מהו התנאי שבו יעבור בעל הבגד על האיסור לאחר שכר שכיר? (9 נקודות)

**ב.** בדיון שנערך בבית דין טען יהונתן שלא קיבל את שכרו בעבור עבודתו, ואילו המעביד שלו טען שהוא שילם ליהונתן. בית הדין פסק שיהונתן יישבע ויקבל את שכרו. מדוע פסק בית הדין לטובת יהונתן? (3 נקודות)

**שלא לאחֵר שכר שכיר קיץ תש'פ**

**א.** "לא תלין פֻעֻלת שכיר אִתך עד בֹּקר" (ויקרא, י"ט, י"ג). "ביומו תתן שכרו ולא תבוא עליו השמש"

(דברים, כ"ד, ט"ו).

**(1)** מיהו השכיר שעליו מדובר בכל אחד מן הפסוקים, ומהו הזמן שבו יש לשלם לכל אחד מהם בעבור עבודתו?

**(2)** הסבר מדוע שני הפסוקים שנזכרו לעיל נחשבים למצווה אחת ולא לשתי מצוות

(7 נקודות)

**ב. (1)** מהו השורש של מצווה זו?

**(2)** בספר החינוך מוזכרים שני השכירים האלה: "שכיר שבת" ו"שכיר שבוע".

כתוב בלשונך לכמה זמן נשכר כל אחד משני השכירים האלה.

(5 נקודות)

**שלא לאחֵר שכר שכיר קיץ תשפ"א**

א. הסבר את שורש המצווה "שלא לאחֵר שכר שכיר". (4 נקודות)

ב. על פי מצווה זו, בעל הבית צריך לשלם לפועֵל בזמן.

כתוב שני מצבים שבהם בעל הבית אינו עובר על מצווה זו גם אם לא שילם לפועֵל בזמן (6 נקודות)

ג. הסבר בלשונך מדוע אין לוקים על לאו זה. (4 נקודות)

**מצווה 7: מצוות תוכחה לישראל שאינו נוהג כשורה (רלט)**

**מצוות תוכחה לישראל שאינו נוהג כשורה (רלט) לפני תשע"ו**

א. מהי התועלת שבמצוות התוכחה בעברות שבין אדם לחברו, וכיצד היא מושגת?  
בתשובתך כתוב גם מה היה היחס לחוטא אלמלא התוכחה. (7 נקודות)

ב. מהי התועלת שבמצוות תוכחה בעברות שבין אדם למקום, וכיצד היא מושגת? (6 נקודות)

ג. ציין שני מצבים שבהם לא חלה חובת תוכחה, והסבר מדוע חובת התוכחה אינה חלה במצבים אלה. (7 נקודות)

**מצוות תוכחה לישראל שאינו נוהג כשורה (רלט) לפני תשע"ו**

**א.** מהו הטעם למצוות תוכחה בעברות שבין אדם לחברו? (6 נקודות)

**ב.** כיצד יש להוכיח את החוטא בתחילה, וכיצד יש לנהוג אם לא הועילה תוכחה זו? (7 נקודות)

**ג.** "כשם שמצווה לומר דבר הנשמע, כך מצווה לשתוק במקום שאין הדבר נשמע".

**(1)** מהו הטעם להוראה זו של חז״ל?

**(2)** ספר החינוך מביא שתי דוגמאות למצבים שבהם "אין הדבר נשמע".  
מה הן שתי הדוגמאות?

(7 נקודות)

**מצוות תוכחה לישראל שאינו נוהג כשורה (הלט) לפני תשע"ו**

**א.** בעל ספר החינוך הזכיר את דברי חז״ל "חיוב מצווה זו עד הכאה".  
הסבר את דברי חז״ל אלה. (3 נקודות)

**ב. (1)** יש מצבים שבהם אין לקיים את מצוות תוכחה. הסבר מדוע.  
 **(2)** אדם נמנע מלהוכיח את חברו על נזק שהסב לו.

אילו תוצאות שליליות עלולות להיות לכך? הבא הוכחה ממקרה בתנ"ך.

(7 נקודות)

**מצוות תוכחה לישראל שאינו נוהג כשורה (רלט) חורף תשע"ז**

"יכול מוכיחו ופניו משתנות? תלמוד לומר ׳ולא תשא עליו חטא׳ ".

הסבר את דרשת חז"ל, ותאר את שלבי התוכחה הנלמדים מדרשה זו. (5 נקודות)

**מצוות תוכחה לישראל שאינו נוהג כשורה (רלט) קיץ תשע"ז**

א. (1) בביאור שורש המצווה כתב בעל ספר החינוך: ״לפי שיש בזה שלום וטובה בין אנשים״.

הסבר כיצד מצוות תוכחה יכולה להביא ״שלום וטובה בין אנשים״.

(2) להימנעות מתוכחה יכולות להיות שתי תוצאות שליליות. ציין את שתי התוצאות.

(6 נקודות)

ג.(1) בעל ספר החינוך הזכיר את דברי חז״ל ״שחיוב מצווה זו עד הכאה״.

הסבר את דברי חז״ל אלה.

(2) ״מי שבידו להשיבו ולמחות בו ולא מיחה — הוא נתפש על חטאו״.

הסבר את המשפט המודגש בקו.

(6 נקודות)

**מצוות תוכחה לישראל שאינו נוהג כשורה - קיץ תשע"ט**

**א.** "הוכח תוכיח את עמיתך ולא תָשָׂא עליו חטא" (ויקרא, י"ט, י"ז).

(1) הסבר מה למדו חז"ל מכפל הלשון במילים "הוכח תוכיח".

(2) הסבר מה למדו חז"ל ממילות הפסוק "ולא תָשָׂא עליו חטא".

(7 נקודות)

**ב.** כתוב שני מצבים שבהם על האדם להימנע מלהוכיח אדם אחר (5 נקודות)

**מצווה 8: מצוות אהבת ישראל (רמג)**

**מצוות אהבת ישראל (רמג) לפני תשע"ו**

**א.** מה הטעם למצווה זו? (4 נקודות)

**ב.** לפי ספר החינוך, מי שאינו מקיים את מצוות אהבת ישראל ביטל עשה זה, "מלבד החיוב שבו לפי העניין שהזיקו".

הסבר את המשפט המצוטט, וכתוב דוגמה אחת לחיוב המדובר. (6 נקודות)

**מצוות אהבת ישראל (רמג) קיץ תשע"ח**

**א.(1)** " 'ואהבת לרעך כמוך'... אמר רבי עקיבא: זה כלל גדול בתורה" — הסבר מדוע מצווה זו היא כלל גדול בתורה.  
**(2)** כתוב דוגמה משלך ליישום הציווי "לאהוב כל אחד מישראל אהבת נפש". (6 נקודות)

**ב.** בנוגע לאדם שהזיק לממון חברו כתב בעל ספר החינוך: "ביטל עשה זה, מלבד החיוב שבו לפי העניין שהזיקו".  
**(1)** ״ביטל עשה זה" — מהו ה׳׳עשה" שביטל אדם זה?

**(2)** "מלבד (חוץ מ...) החיוב שבו לפי העניין שהזיקו" — הסבר בלשונך משפט זה. (6 נקודות)

**מצוות אהבת ישראל קיץ תש"פ**

**א. (1)** חז"ל מדריכים אותנו כיצד לקיים את מצוות אהבת ישראל: "דעלך סני לחברך לא תעבד".

הסבר את דברי חז"ל האלה.

(2)בעל ספר החינוך ציטט מן הספרא:" אמר רבי עקיבא: זה כלל גדול בתורה". הסבר מהי הסיבה שמצווה זו היא "כלל גדול בתורה", וכתוב דוגמה אחת שבה באה לידי ביטוי סיבה זו.

(8 נקודות)

ב. מיהו "המתכבד בקלון חברו", ומהו עונשו? (4 נקודות)

**מצווה 9: מצוות כיבוד חכמים (רנז)**

**מצוות כיבוד חכמים (רנז) קיץ תשע"ז**

**א**.(1) את מצוות כבוד חכמים לומדים מהפסוק ״והדרת פני זקן״. הסבר מדוע חכם נקרא ״זקן״ בלשון הפסוק?

(2) בגמרא מסופר שאיסי בן יהודה אמר שיש לכבד אפילו ״זקן אשמאי״. מדוע יש לכבד אותו? (6 נקודות)

**ב**. יש חובות חברתיות וציבוריות שעל פי ההלכה תלמידי חכמים פטורים מהם. כתוב דוגמה אחת  
לפטור כזה, והסבר דין זה על פי שורש המצווה. (6 נקודות)

**מצוות כיבוד חכמים (רנז) קיץ תשעח**

**א. (1)** "והדרת פני זקן״ (ויקרא, י״ט, ל״ב).

כתוב מיהו הזקן שמוזכר בפסוק, והסבר מדוע הוא נקרא כך.

**(2)** מהו השורש של מצוות כיבוד חכמים?

(8 נקודות)

**ב.** מיהו "זקן אשמאי", ומדוע מצווה לכבד אף אותו? (4 נקודות)

**מצוות כיבוד חכמים - קיץ תשפ"א**

א. מיהו "זקן אשמאי", ומדוע מצווה לכבד אף אותו? (5 נקודות)

ב. אדם שמוצא אבֵדה של אביו ואבֵדה של רבו —

באיזה מצב עליו להחזיר תחילה את אבֵדת אביו, ובאיזה מצב עליו להחזיר תחילה את אבֵדת רבו? (3 נקודות)

1. (1) בנוגע למורא רבו כתב בעל ספר החינוך: "ולא יכריע דבריו". הסבר איסור זה.

(2) בעל ספר החינוך מבחין בין כבוד רבו ובין כבוד רבו המובהק. מי נחשב לרבו המובהק של אדם?

(6 נקודות)

**מצווה 10: מצוות קידוש השם (מצווה רצו)**

**מצוות קידוש השם (רצז) לפני תשע"ו**

א. בדין ״ייהרג ואל יעבור״ יש הבדלים בין שעת השמד לזמן שאינו שעת שמד. ציין שני דינים המיוחדים לשעת השמד. (6 נקודות)

ב. ״ועניין שפיכות דמים, למדו העניין מדרך הסברא״.  
מהו ההיגיון באיסור שפיכות דמים? (7 נקודות)

ג. האם דין ״ייהרג ואל יעבור״ נאמר רק על ״קום ועשה״ או גם על ״שב ואל תעשה״?  
הוכח תשובתך. (7 נקודות)

**מצוות קידוש השם (רצז) לפני תשע"ו**

**א.** כיצד מתקיימת מצוות קידוש השם, ומה טעמה? (6 נקודות)

**ב.** "ובשעת השמד, אפילו בצנעא ואפילו להנאתו ואפילו על מצווה קלה — ייהרג ואל יעבור".

(1) מהי "שעת השמד"?

(2) מה ההגדרה של "בצנעא"?

(3) "להנאתו" — של מי?

(4) מהי "מצווה קלה"? בתשובתך הסבר את הדוגמה מחז"ל "אפילו אערקתא דמסאנא".

1. נקודות)

**ג. (1)** כיצד למדו חז"ל ש"ייהרג ואל יעבור" על שפיכות דמים? הסבר.  
 **(2)** מאיזה דין למדו חז"ל ש"ייהרג ואל יעבור" על גילוי עריות?

(6 נקודות)

**מצוות קידוש השם (רצו) לפני תשע"ו**

**א.** "אמר לו (הרופא): 'הבא לי עלין של אילן פלוני' סתם, והלך ולא מצא אלא של אשרה' ".

מדוע היה אפשר לחשוב שבמצב כזה מותר להשתמש בעלי האשרה לצורך ריפוי, ומדוע ההכרעה היא שהדבר אסור? (7 נקודות)

**ב**. גויים דרשו מקבוצה של יהודים שימסרו להם אדם אחד כדי להרגו. הגויים הוסיפו כי אם לא ימלאו היהודים את דרישתם, הם יהרגו את כולם. מה הדין במקרה זה? בתשובתך התייחס לשני מצבים.

**ג**. היו שמסרו נפשם ונהרגו על ביטול מצוות עשה (ברית מילה, נטילת לולב)

(1) מדוע הם נהגו כך?

(2) למי מותר לנהוג כך? מה עונשו של המוסר את נפשו במצב זה, אף שלא הותר לו הדבר?

(6 נקודות)

**מצוות קידוש השם (רצו) לפני תשע"ו**

**א.** "שנצטווינו לקדש את השם, שנאמר 'ונקדשתי בתוך בני ישראל'... ואף על פי שכתוב בתורה 'וחי בהם'...".

**(1)** מהי הסתירה לכאורה בין דברי התורה "ונקדשתי בתוך בני ישראל" ובין דברי התורה "וחי בהם"?

**(2)** כיצד בעל ספר החינוךמיישב סתירה זו?

(7 נקודות)

**ב.** "שאם יאמרו לו לאדם 'עבוד עבודה זרה או נהרגך' ייהרג ואל יעבדה, ואף על פי שלבו תמים באמונת השם".

הסבר את הביטוי המודגש, ונמק את הדין. (7 נקודות)

**ג.** מי שלא קידש את השם כאשר היה חייב לקדשו, עובר על מצוות עשה ועל מצוות לא תעשה.  
ציין מהי מצוות העשה ומהי מצוות הלא תעשה. (6 נקודות)

**מצוות קידוש השם (רצו) לפני תשע"ו**

**א.** ציין שני מצבים בעברות שאינן עבודה זרה, גילוי עריות ושפיכות דמים שהדין בהם הוא ייהרג ואל יעבור.

(6 נקודות)

**ב.** במדרש מסופר על אנשים שמסרו את נפשם על קידוש השם ונהרגו משום שקיימו מצוות עשה

כגון ברית מילה ונטילת לולב.

**(1)** אנשים אלו פעלו לכאורה שלא לפי ההלכה. הסבר מדוע.

**(2)** על פי בעל ספר החינוך, מי רשאי למסור את נפשו במצב המתואר במדרש, ומדוע?

(7 נקודות)

**ג.** בעל ספר החינוך דן בגוי שהכריח יהודי לבוא על אישה ש"קידושים תופסין בה".

**(1)** הסבר את המושג "קידושים תופסין בה", וכתוב דוגמה אחת למושג זה.

**(2)** מהו הדין במצב המתואר?

(7 נקודות)

**מצוות קידוש השם (רצו) קיץ תשע"ו**

**א.** ״שנצטווינו לקדש את השם, שנאמר ׳ונקדשתי בתוך בני ישראלי... ואף על פי שכתוב בתורה ׳וחי בהם׳...״

(1) הסבר את הסתירה בין הפסוק ״ונקדשתי בתוך בני ישראל״ ובין הפסוק ״וחי בהם״.

(2) על פי בעל ספר החינוך, הסבר את היישוב של סתירה זו. (6 נקודות)

**ב.** ״שאם יאמרו לו לאדם יעבוד עבודה זרה או נהרגך׳ — ייהרג ואל יעבדה, ואף על פי שלבו תמים באמונת השם״.

(1) הסבר את המקרה ואת הדין שבדברי בעל ספר החינוך. בתשובתך הסבר את הביטוי המודגש בקו.

(2) נמק דין זה. (6 נקודות)

**מצות קידוש השם (רצו) קיץ תשע"ז**

**א**. ״שלא בשעת השמד... אבל בפרהסיא... אם להנאתו מתכוון המעביר - יעבור ואל יהרג,

אם להעבירו - יהרג ואל יעבור״.

(1) הסבר מה הכוונה ״שלא בשעת שמד... אבל בפרהסיא...״?

(2) הסבר את המילים: ״אם להנאתו... אם להעבירו״.

(9 נקודות)

**ב**. בהסבר שורש המצווה הצביע בעל ספר החינוך על יחסי עבד - אדון (=בעל הבית).

מה העיקרון הנלמד מעבד למצווה זו? (3 נקודות)

**מצוות קידוש השם - קיץ תשע"ט**

**א.** הסבר את הסתירה בין הפסוק "ונקדשתי בתוך בני ישראל" ובין הפסוק "וחי בהם". (4 נקודות)

**ב.** (1) הסבר מהי המטרה של גוי "המתכוון להעבירו" ומהי המטרה של גוי "המתכוון להנאתו."

(2) יהודי שכפו עליו לעבור על "שאר עבירות" בפרהסיה בפני עשרה אנשים לא בשעת השמד—

כיצד עליו לנהוג אם הגוי "מתכוון להעבירו", וכיצד עליו לנהוג אם הגוי "מתכוון להנאתו?"

(8 נקודות)

**מצוות קידוש השם - קיץ תשפ"ב**

**א. (1)** אחת מן המצוות שאדם חייב למסור עליה את הנפש ולא לעבור עליה, היא: "עבודה זרה וכל אביזרהא".

הסבירו מהי הכוונה במילים "וכל אביזרהא", וכִתבו דוגמה אחת ל"אביזרהא".

**(2)**  אדם שאמרו לו "עבוד עבודה זרה או נהרגך" – מדוע עליו למסור את נפשו אפילו "שליבו תמים באמונת השם"?

(5 נקודות)

**ב**. על פי בעל ספר החינוך, מדוע אנו מצווים למסור "נפשנו למוות על קיום מצוות הדת"? (3 נקודות)

**ג.** במקרה שמאיימים על אדם שאם הוא לא יהרוג את חברו, יהרגו אותו – הדין הוא "ייהרג ואל יעבור".

הנימוק לדין זה הובא בדרך משל, והוא: "מאי חזית דדמא דידך סומק טפי, דילמא דמא דההוא גברא סומק טפי

(=מה ראית שדמך אדום יותר? שמא דמו של אותו אדם אדום יותר")

הסבירו בלשונכם את הנמשל. (4 נקודות)

**מצווה 11: שלא להונות אחד מישראל בדברים**

**שלא להונות אחד מישראל בדברים (שלח) חורף תשע"ז**

**א.** הסבר את האיסור "שלא להונות אחד מישראל בדברים", וכתוב שתי דוגמאות לאיסור זה. (7 נקודות)

**ב**. (1) בעל ספר החינוך כתב שהעובר על לאו זה איננו לוקה. מדוע?

(2) אף שאין לוקים על לאו זה כתב בעל ספר החינוך:

״וכמה מלקויות מבלי רצועה של עגל ביד האדון המצווה על זה, יתעלה ויתברך".

הסבר את דברי בעל ספר החינוך.

(7 נקודות)

**ג**. בעל ספר החינוך עסק בשאלה מהי הדרך הראויה להתמודד מול אדם שמחרף.  
הסבר את דרך ההתמודדות של "הטובים שבבני אדם". (6 נקודות)

**שלא להונות אחד מישראל בדברים (שלח) קיץ תשע"ז**

**א**. (1) כתוב את הגדרת המצווה ״שלא להונות אחד מישראל בדברים״, וציין שתי דוגמאות לאונאת דברים.

(2) הסבר מדוע ״התורה הקפידה הרבה באונאת הדברים״.

(8 נקודות)

**ב**. חבר חירף אותך וציער אותך מאוד. כיצד תגיב? נמק את תשובתך. בסס את הנימוק על מה שלמדת בספר החינוך. (4 נקודות)

|  |  |
| --- | --- |
| על פי בעל ספר החינוך, מדוע "גדולה אונאת דברים מאונאת ממון"? | **א. (1)** |
| על פי בעל ספר החינוך, אין לוקים על לאו זה, אולם "כמה מלקויות מבלי רצועה של עגל ביד האדון המצווה על זה" | (2) |

**שלא להונות אחד מישראל בדברים קיץ תש"פ**

הסבר ציטוט זה. (6 נקודות)

**ב.** על פי בעל ספר החינוך, מדוע מותר לאדם לענות לחבר שציער אותו בדברים? כתוב שני נימוקים (6 נקודות)

**שלא להונות אחד מישראל בדברים תשפ"א**

**א. (1)** "שלא יתלה עיניו על המקח בשעה שאין לו דמים "— הסבר את המקרה שבציטוט.

**(2)** הסבר מדוע מקרה זה נכלל באיסור אונאת דברים?

(7 נקודות)

**ב.** על פי בעל ספר החינוך, כתוב דוגמה נוספת לאיסור אונאת דברים. (4 נקודות)

**ג.** הסבר מדוע איסור אונאת דברים הוא "לאו שאין בו מעשה". (3 נקודות)

**מצווה 12: ללמוד תורה וללמדה (מצוה תיט)**

**ללמוד תורה וללמדה (מצוה תיט) קיץ תשע"ו**

**א.** בעל ספר החינוך כתב: ״ונמשלו דברי תורה למים״.  
הסבר את המשל ואת הנמשל. (6 נקודות)

**ב.** ״חייב אדם לחלק זמנו לשלושה חלקים״.

**(1)** מה ילמד אדם בכל אחד מן החלקים?

**(2)** לפי בעל ספר החינוך, מדוע יש צורך בכל שלושת החלקים?

(6 נקודות)

**ללמוד תורה וללמדה (תיט) קיץ תשע"ז**

**א.** במשנה בפרקי אבות נאמר: ״ואל תאמר לכשאפנה אשנה, שמא לא תפנה״.

באר בלשונך את האמור במשנה ע״פ הסברו של ספר החינוך. (5 נקודות)

**ב**. ספר החינוך ציין שלושה שלבים שונים בחובה של אב ללמד את ילדיו תורה: ״משיתחיל לדבר... עד שיהיה בן שש או בן שבע... עד שיגדל ויתחזק כח לבו ותקף איבריו״. הסבר מה מוטל על האב לעשות בכל שלב. (7 נקודות)

**ללמוד תורה וללמדה - קיץ תשע"ט**

**א. (1)** על פי בעל ספר החינוך, כיצד על המלמד להתייחס לתלמיד בן שש שנמצא בתחילת דרכו בלימוד התורה?

**(2)** על פי בעל ספר החינוך, כיצד על המלמד להתייחס לתלמיד זמן מה לאחר שהתחיל התלמיד ללמוד, ומדוע היחס לתלמיד משתנה בזמן זה?

(6 נקודות)

**ב.** "ואל תאמר לִכְשֶאֶפֶָּנֶה אֶשְֶׁנֶה..." (אבות, פרק ב', משנה ד)

**(1)** על פי בעל ספר החינוך, הסבר מהו החשש העולה ממשנה זו בנוגע לקיום מצוות תלמוד תורה.

(2) מהי ההדרכה של בעל ספר החינוך בנוגע לחשש זה?

(6 נקודות)

**ללמוד תורה וללמדה - קיץ תש"פ**

**א. (1)** "ושננתם לבניך " (דברים, ו', ז). לפי דרשת חז"ל, מי הם "בניך", ומהו פירוש המילה "ושננתם"?

**(2)** מדוע אישה אינה חייבת ללמד את בְּנה תורה?

(7 נקודות)

**ב**. בעל ספר החינוך כתב: "ונמשלו דברי תורה למים". הסבר את המשל ואת הנמשל. (5 נקודות)

**ללמוד תורה וללמדה - תשפ"ב**

**א**. בספר החינוך מובאת שאלת הגמרא: "עד היכן חייב אדם ללמד את בנו תורה"?

הסבירו בלשונכם את תשובת הגמרא על שאלה זו. בתשובתכם פרטו מהו תוכן הלימוד ועל מי מוטל החיוב ללמד .

(4 נקודות)

**ב. (1)** על פי חז"ל, אדם חייב לחלק את זמן הלימוד שלו "לשלושה חלקים". מה הם שלושת החלקים?

**(2)** על פי חז"ל, לא יאמר אדם "לִכְשֶׁאֶפנֶה אֶשְֶׁנֶה" – הסבירו מדוע.

(6 נקודות)

ג. בעל ספר החינוך כתב "המצווה הזאת היא אֵם לכולן" – הסבירו את הכוונה במילים המודגשות בקו. (2 נקודות)

**מצווה 13: מצווה לקרות שמע פעמיים ביום (מצוה תכ)**

**מצווה לקרות שמע פעמיים בכל יום (תכ) לפני תשע"ו**

א. "ומפני שיסוד המצווה מה שזכרנו, חייבונו זיכרונם לברכה בה בכוונת הלב".  
מדוע מצוות קריאת שמע חייבת בכוונת הלב? (7 נקודות)

ב. "בשכבך ובקומך".

(1) מהו זמן שכיבה, ומדוע חכמים פירשו זאת כך? כתוב שני נימוקים.

(2) מהו זמן קימה, ומדוע חכמים פירשו זאת כך? (8 נקודות)

ג. מדוע מצוות קריאת שמע מוגדרת כמצוות עשה שהזמן גרמא? (5 נקודות)

**מצווה לקרות שמע פעמיים בכל יום (תכ) לפני תשע"ו**

**א. (1)** מדוע ציוותה התורה לקרוא קריאת שמע גם בבוקר וגם בערב?

**(2)** מדוע מנה הרמב״ן שתי מצוות נפרדות: קריאת שמע בבוקר וקריאת שמע בערב?

כתוב שני נימוקים (8נקודות)

**ב.** מה ההסבר של בעל ספר החינוך לסדר הפרשיות בקריאת שמע? (6 נקודות)

**ג.** לפניך שני קטעי פסוקים:

"על לבבכם ועל נפשכם", "למען תזכרו ועשיתם את כל מצוותי".

הסבר על מה יש להקפיד בהגייתו של כל אחד מקטעי הפסוקים, ומדוע. (6 נקודות)

**לקרות שמע פעמיים בכל יום (תכ) קיץ תשע"ו**

**א.** ״ומפני שיסוד המצווה מה שזכרנו — חייבונו זיכרונם לברכה בה בכוונת הלב״.

מדוע קבעו חכמים שחייבים לכוון בקריאת שמע? (6 נקודות)

**ב**. (1) ״צריך לדקדק באותיותיה, ואם לא דקדק בהן — יצא״.

הסבר את הביטוי המודגש בקו.

(2) לפניך חלקי פסוקים מקריאת שמע: "בכל לבבכם ובכל נפשכם", "למען תזכרו ועשיתם את כל מצוותי".

אמירת כל אחד מחלקי הפסוקים האלה מחייבת הגייה מוקפדת. הסבר מהי ההגייה המוקפדת בכל אחד מחלקי הפסוקים. (**6** נקודות)

**לקרות שמע פעמיים בכל יום (תכ) חורף תשע"ז**

**א**. (1) מהו השורש של מצוות קריאת שמע ביום ובלילה?

(2) מדוע קבעו חז"ל להקדים את פרשת "שמע ישראל... ואהבת את ה׳ אלוקיך" לפרשות האחרות?

(7 נקודות)

**ב**. (1) חז"ל קבעו שזמן קריאת שמע של ערבית הוא כל הלילה. כתוב שני נימוקים לקביעה זו.

(2) חז"ל קבעו שזמן קריאת שמע של שחרית הוא עד שלוש שעות מתחילת היום.

מדוע לא קבעו חז"ל שזמן קריאת שמע של שחרית הוא כל היום, כפי שזמן קריאת שמע של ערבית הוא כל הלילה? (7 נקודות)

**ג**. "הקורא את ׳שמע׳... צריך לדקדק באותיותיה".

כתוב שני סוגים של דקדוק בהגיית המילים של קריאת שמע. (6 נקודות)

**לקרות שמע פעמיים בכל יום - קיץ תש'פ**

**א. (1)** חז"ל קבעו שזמן קריאת שמע של ערבית הוא כל הלילה. כתוב נימוק אחד לקביעה זו.

**(2)** חז"ל קבעו שזמן קריאת שמע של שחרית הוא עד שלוש שעות מתחילת היום.

מדוע לא קבעו חז"ל שזמן קריאת שמע של שחרית הוא כל היום, כפי שזמן קריאת שמע של ערבית הוא כל הלילה?

(6 נקודות)

**ב.** בעל ספר החינוך כתב: "ומפני שיסוד המצווה מה שזכרנו — חייבונו זיכרונם לברכה בה בכוונת הלב".

על פי בעל ספר החינוך, מדוע קבעו חכמים שחייבים לכוון בקריאת שמע? (6 נקודות)

**לקרות שמע פעמיים בכל יום - קיץ תשפ"א**

**א**. בתורה נאמר שזמני קריאת שמע הם "בשכבך ובקומך".

חכמים למדו מן המילה "בקומך" מהי תחילת הזמן של קריאת שמע של שחרית ומהו סוף הזמן של קריאת שמע של שחרית.

**(1)** על פי חכמים, מהי תחילת הזמן של קריאת שמע של שחרית?

**(2)** על פי חכמים, מהו סוף הזמן של קריאת שמע של שחרית, ומדוע נקבע דווקא זמן זה? (5 נקודות)

**ב**. על פי בעל ספר החינוך, מהי התועלת שבאמירת קריאת שמע גם ביום וגם בלילה? (4 נקודות)

ג. "הקורא את 'שמע'... צריך לדקדק באותיותיה" — הסבר דין זה, וכתוב דוגמה אחת לדין זה, על פי בעל ספר החינוך. (5 נקודות)

**מצווה 14: לאהוב את הגרים (מצוה תלא)**

**לאהוב את הגרים לפני תשע"ו**

א. מדוע זכה הגר למצווה מיוחדת, הרי מצוות "אהבת ישראל" כוללת גם אותו? (6 נקודות)

ב.(1) כיצד באה לידי ביטוי מצוות העשה לאהוב את הגר? ציין שני פרטים.

(2) נוסף על מצוות אהבת הגר, התורה מצווה אותנו: "וגר לא תונה" (=לא תעשה , דברים שאסור לעשות)

הסבר ציווי זה והדגם אותו (7 נקודות)

ג. ספר החינוך לומד ממצווה זו עיקרון חינוכי מעשי. הסבר עיקרון זה. (7 נקודות)

**לאהוב את הגרים קיץ תשע"ו**

**א. (1)** "ואהבתם את הגר" (דברים י', י"ט). מהו השורש של מצווה זו?

**(2)** כיצד מקיימים את המצווה לאהוב את הגרים? ציין אפשרות אחת.

(6 נקודות)

**ב.** במצווה זו נאמר: "כי גרים הייתם בארץ מצרים". מדוע הוזכר עניין זה, ומהו העיקרון שלמד בעל ספר החינוך מעניין זה? (6 נקודות)

**לאהוב את הגרים – קיץ תשע"ט**

**א.** כיצד יש לקיים את מצוות אהבת הגר? ציין דרך אחת. (2 נקודות)

**ב**. בנוגע למצוות אהבת הגר שאל בעל ספר החינוך:

"ואף על פי שיכללהו כמו כן הציווי בישראל ,שנאמר עליו 'ואהבת לרעך', שהרי גר צדק בכלל 'רעך' הוא."

הסבר את השאלה של בעל ספר החינוך, וכתוב את תשובתו על שאלה זו (5 נקודות)

**ג.** על פי בעל ספר החינוך, ממצוות אהבת הגר לומדים שיש לרחם גם על אדם שאינו גר .

מיהו אדם זה, ומה משותף לו ולגר? (5 נקודות)

**מצווה 15: מצווה לעבוד השם יתברך בתפילה בכל יום (מצוה תלג)**

**מצווה לעבוד השם יתברך בתפילה בכל יום (תלג) לפני תשע"ו**

א. מהי התועלת בתפילה עבור האדם, ומהי הזכות הרוחנית שהתפילה מוסיפה? (7 נקודות)

ב. "ואמנם אין לנו בתורה בזאת המצווה זמן קבוע לעשותה, ומפני כן מסופקים רבותינו[=רמב"ם ורמב׳׳ן] בעניין".

(1) מתי יש חובה מדאורייתא להתפלל, לפי רמב"ם?

(2) לרמב"ן יש ספק מתי יש להתפלל מדאורייתא. כתוב את הספק של רמב"ן.

1. נקודות)

ג. (1) מדוע אמרו חכמים שתפילת ערבית היא רשות?  
 (2) כיום תפילת ערבית היא חובה. מדוע?

(6 נקודות)

**מצווה לעבוד השם יתברך בתפילה בכל יום (תלג) לפני תשע"ו**

**א.** איזה תפקיד מילאו עזרא ובית דינו בקביעת נוסח התפילה, ואיזה תפקיד מילא שמעון הפקולי? (7 נקודות)

**ב.** מה שם הברכה שתיקן שמואל הקטן? כתוב במה עוסקת הברכה. (3 נקודות)

**לעבוד ה' יתברך בתפילה בכל יום (תלג) לפני תשע"ו**

**א.** בתפילת עמידה דרושה כוונת הלב, ו"יותר בברכה הראשונה".

**(1)** מהי כוונת הלב בתפילה הנדרשת במיוחד בברכה הראשונה?

**(2)** מה דינו של מתפלל שלא כיוון את לבו בברכה הראשונה? (7 נקודות)

**ב. (1)** ציין שני דברים המעכבים את האדם מלהתפלל.

**(2)** ציין שני דברים שיש להיזהר בהם אך אינם מעכבים מלהתפלל. (8 נקודות)

**ג.** מדוע אדם צריך להתאמץ כדי להתפלל עם הציבור? (5 נקודות)

**לעבוד ה' יתברך בתפילה בכל יום (תלג) לפני תשע"ו**

**א.** בעל ספר החינוך מצטט את דברי רמב"ם: ״אף על פי שמצווה זו היא מהמצוות הכוללות... יש בזו כמו כן פרט״.

**(1)** מהי "מצווה זו", ומדוע היא מן המצוות הכוללות?

**(2)** חכמים דרשו מן הפסוק "ולעבדו בכל לבבכם" (דברים, י"א, י"ג) שה"פרט" הוא מצוות תפילה. הסבר את דרשת חכמים. (6 נקודות)

**ב. (1)** כנגד מה תיקנו חכמים תפילת ערבית, ומדוע תפילה זו היא רשות?  
**(2)** הסבר מדוע כיום תפילת ערבית היא תפילת חובה.

(7 נקודות)

**ג.** כתוב את המבנה של תפילת שמונה עשרה בימי חול, והסבר מדוע בימי השבת "תיקנו להתפלל בהם שבע ברכות לבד". (7 נקודות)

**לעבוד ה' יתברך בתפילה בכל יום (תלג) חורף תשע"ז**

**א. (1)** מה הם שלושת החלקים של תפילת העמידה, ומהו הנושא של כל אחד מהם?  
**(2)** מהי התועלת המעשית ומהי התועלת הרעיונית שיש למתפלל בתפילה לה'?

(7 נקודות)

**ב.** חכמים תיקנו את תפילת "צורכי עמך ישראל מרובין".

בעבור מי תיקנו תפילה זו, ומדוע בתפילה זו אדם יוצא ידי חובת תפילה מדאורייתא? (6 נקודות)

**ג. (1)** כנגד מה תיקנו חכמים כל אחת משלוש התפילות שבכל יום, וכנגד מה תיקנו בשבתות ובמועדים תפילה רביעית?

**(2)** יש יום אחד בשנה שבו מתפללים גם תפילה חמישית.

מהי התפילה, באיזה יום בשנה מתפללים אותה, ומדוע תיקנו אותה חכמים?

(7 נקודות)

**לעבוד ה' יתברך בתפילה בכל יום (תלג) קיץ תשע"ז**

**א.** בעל ספר החינוך ציטט את דברי הרמב״ם: ״אף על פי שמצווה זו היא מהמצוות הכוללות... יש בזו כמו כן פרט״.

(1) מהי ״מצווה זו״, ומדוע היא מן המצוות הכוללות?

(2) הסבר מהו ה״פרט״ שבמצווה זו.

(5 נקודות)

**ב**. (1) מהו הנושא של כל אחד משלושת החלקים של תפילת העמידה?

(2) מהי התועלת המעשית ומהי התועלת הרעיונית שיש למתפלל בתפילה לה'?

(7 נקודות)

**לעבוד ה׳ יתברך בתפילה בכל יום (תלג) קיץ תשע"ז**

**א**. על פי דברי ספר החינוך בשורש מצוות התפילה. מדוע ה׳ ציווה אותנו להתפלל? (4 נקודות)

**ב**. דם שנמצא במקום סכנה ואיננו יכול לכוון בתפילתו. מה תקנו חכמים להתפלל במצב כזה,

ומדוע תקנו חכמים תקנה זו? (5 נקודות)

**ג**. ספר החינוך כתב: ״הזהירו אותנו בכוונת הלב הרבה בתפילה ויותר בברכה הראשונה״. מהי

כוונת הלב הנדרשת במיוחד בברכה הראשונה? (3 נקודות)

**לעבוד השם יתברך בתפילה (תלג) קיץ תשע"ח**

**א.( 1)** בעל ספר החינוך כתב: "אין לנו בתורה בזאת המצווה זמן קבוע לעשותה".

הסבר את דברי בעל ספר החינוך.

**(2)** מתי חלה על האדם החובה מדאורייתא להתפלל? ענה על פי הרמב"ם ועל פי הרמב"ן.

(6 נקודות)

**ב.** ציין שלושה דברים המעכבים את האדם מלהתפלל. (3 נקודות)

**ג.** מדוע אדם צריך להשתדל מאוד להתפלל עם הציבור? (3 נקודות)

**לעבוד ה' יתברך בתפילה בכל יום - קיץ תשפ"א**

**א.** בנוגע למצווה זו כתב בעל ספר החינוך: "אף על פי שמצווה זו היא מהמצוות הכוללות... יש בזו כמו כן פרט".

הסבר מדוע מצווה זו היא מצווה כוללת, וציין מהו הפרט שיש במצווה זו. (5 נקודות)

**ב.** כתב בעל ספר החינוך: "משורשי המצווה... כי הטובות והברכות יחולו על בני אדם כפי פעולתם."

הסבר את דברי בעל ספר החינוך האלה, וכתוב כיצד דברים אלה באים לידי ביטוי במצוות התפילה (6 נקודות)

ג. מה הם שמות הברכות המיוחדות לתפילת מוסף של ראש השנה? (3 נקודות)

**מצווה 16: מצווה שלא לסור מדבריהם (מצוה תצו)**

**מצווה שלא לסור מדבריהם (תצו) לפני תשע"ו**

**א. (1)** בסוגיית תנורו של עכנאי, כשהחכמים לא קיבלו את דעת רבי אליעזר, אמר הקב"ה "נצחוני בני".

הסבר במה ניצחו החכמים את הקב"ה.

**(2)** "יש להודות להם בפעם הזאת כדבריהם שתהיה האמת נעדרת".

מדוע יש לקבל את דברי חכמים גם אם האמת נעדרת מהם? בתשובתך התייחס לשורש המצווה. (8 נקודות)

**ב.** לפי שיטת הרמב"ם, "בכל אחד משלושה דברים אלו, מצוות עשה לשמוע להם".  
מה הם שלושת הדברים שבהם מצווה לשמוע לדברי חכמים? (6 נקודות)

**ג.** המצווה "שלא לסור מדבריהם" חלה גם בזמן שבית המקדש קיים וגם בזמן הזה.  
**(1)** מדבריהם של מי אין לסור בזמן הזה?

**(2)** איזה דין הקשור למצווה זו חל רק בזמן שבית המקדש קיים? (6 נקודות)

**מצווה שלא לסור מדבריהם (תצו) לפני תשע"ו**

**א.** "וטוב לסבול טעות אחת ויהיו הכול מסורים תחת דעתם הטובה תמיד, ולא שיעשה כל אחד ואחד כפי דעתו".

הסבר את טענת ספר החינוך, וכתוב את הביטוי המעשי שלה. (6 נקודות)

**ב.** על פי דברי רמב"ן, עמדת רמב"ם היא שמצוות "לא תסור" חלה על "כל מה שהוא מדברי חכמים, בין שהן מצוות (עשה)... או שהן מן התקנות... בין שהן בקום עשה'... ובין שהן בלא תעשה' ".

כתוב דוגמה אחת לכל אחד מסוגי הציוויים המודגשים בקו. (6 נקודות)

ג. רמב"ן חולק על שיטת רמב"ם.

**(1)** מהי עמדת רמב"ן בנוגע להיקף מצווה זו?

**(2)** כתוב הוכחה אחת שבאמצעותה רמב"ן דוחה את עמדתו של רמב"ם.

(8 נקודות)

**שלא לסור מדבריהם (תצו) לפני תשע"ו**

**א. (1)** כתוב מיהו "זקן ממרא".

**(2)** מחלוקת שעניינה עיבור השנה יכולה להביא לידי חיוב כרת. פרט והסבר.

(7 נקודות)

**ב.** "ספקא דאורייתא — לחומרא, ספקא דרבנן — לקולא".  
באר והדגם כלל זה. (6 נקודות)

**ג. (1)** רמב"ן כתב שלפי דעת הרמב"ם יש להחמיר מאוד בדברי סופרים. הסבר מדוע.

**(2)** לטענת רמב"ן, דברי הרמב"ם אינם מתיישבים עם הכלל "ספקא דאורייתא — לחומרא, ספקא דרבנן — לקולא".

הסבר את הקושי.

(7 נקודות)

**שלא לסור מדבריהם (תצו) קיץ תשע"ו**

**א. (1)** מדוע יש לקבל את דברי חכמים גם אם ״יאמרו לך על ימין שהוא שמאל״?  
 **(2)** בסוגיית תנורו של עכנאי לא קיבלו החכמים את דעת רבי אליעזר.

על כך אמר הקב"ה: ״נצחוני בניי״. הסבר מהו הניצחון שהקב"ה מציין בדבריו. (6 נקודות)

**ב. (1)** מיהו החכם שיכול לחול עליו דין זקן ממרא?

**(2)** על איזה בית דין חכם זה חולק, ועל מה הוא חולק?

(6 נקודות)

**שלא לסור מדבריהם (תצו) קיץ תשע"ז**

**א.** (1) הסבר את שורש מצוות ״לא תסור מן הדבר אשר יגידו לך ימין ושמאל״.

(2) ר׳ אליעזר הוכיח באותות ומופתים שהלכה כמותו ולא כמו חכמים, ובכל זאת נאמר ״יש להודות בפעם הזאת כדבריהם, שתהיה האמת נעדרת״. מדוע יש לנהוג כדעה טועה שהאמת בה נעדרת?

(8 נקודות)

**ב.** איסור לא תסור חל בזמן הבית, וגם בזמן הזה. כתוב את שני האופנים בהם חל איסור זה. (4 נקודות)

**שלא לסור מדבריהם (תצו) קיץ תשפ"ב**

**א** . כתב בעל ספר החינוך: "וטוב לסבול טעות אחת ויהיו הכול מסורים תחת דעתם הטובה תמיד, ולא שיעשה כל אחד ואחד כפי דעתו".

(1) הסבירו את דברי בעל ספר החינוך.

(2) על פי המשך דברי בעל ספר החינוך, הסבירו מה עלולות להיות התוצאות השליליות אם "יעשה כל אחד ואחד כפי דעתו".

(5 נקודות)

**ב** .בסוגיית "תנורו של עכנאי" דחו החכמים את דעת רבי אליעזר, ועל כך אמר הקב"ה: "נצחוִּנִי בַָּנַי".

על פי המשך דברי בעל ספר החינוך, הַסבירו את כוונת הקב"ה בדבריו "נצחוני בַָּנַי (4 נקודות)

**ג** .לפניכם חמישה היגדים בנוגע ל"זקן ממרא".

כִּתבו במחברתכם את הסְפָרֹוֹת של שלושת ההיגדים הנכונים (3 נקודות)

1. זקן ממרא הוא חכם שהוסמך להוראה.

2. דין זקן ממרא חל רק במקרה שהזקן הממרא מקל וחכמי בית הדין הגדול מחמירים.

3. זקן ממרא שחלק על חכמי בית הדין הגדול אבל לא הורה לעשות כהוראתו – חייב.

4. זקן ממרא שהִמרה את פי בית הדין הגדול מחוץ ללשכת הגזית – פטור.

5. זקן ממרא שחלק על בית הדין הגדול בדבר שזדונו כרת ושגגתו חטאת – חייב.

**מצווה 17: שלא להשחית אילני מאכל (תקכט)**

**שלא להשחית אילני מאכל (תקכט) חורף תשע"ז**

א. בלאו זה יש את האיסור המפורש ויש איסורים שנלמדים ממנו.

ציין איסור אחד הנלמד מלאו זה, וכתוב מה עונשו של העובר עליו. (4 נקודות)

ב. יש מצבים שבהם מותר לקצוץ אילן מאכל. כתוב שני מצבים שמותר לקצוץ והסבר מדוע. (6 נקודות)

**שלא להשחית אילני מאכל (תקכט) קיץ תשע"ח**

א. (1) מהי פעולת ההשחתה המפורשת בתורה שעליה חייבים מלקות, ובאיזה מקרה השחתה זו מותרת?

(2) כתוב דוגמה אחת לפעולת השחתה הנכללת בלאו זה ואינה מפורשת בתורה.

(5 נקודות)

ב. (1) "והמשחית... מתוך חמה — אמרו עליו שהוא כעובד עבודה זרה".

הסבר מדוע המשחית מתוך חמה הוא "כעובד עבודה זרה".

(2) בגמרא מסופר על כמה חכמים שהשליכו חפצים מידיהם. כתוב מדוע נהגו כך חכמים אלה, והסבר מדוע הם לא עברו במעשה זה על איסור "בל תשחית".

(7 נקודות)

**שלא להשחית אילני מאכל (תקכט) קיץ תשע"ט**

א. (1) מהו שורש המצווה שלא להשחית אילני מאכל? בתשובתך התייחס גם לדברי בעל ספר החינוך

"במידה שאדם מודד — בה מודדין לו, כלומר: בה הוא נדבק לעולם".

(2) פָּרֵט דרך אחת שבה נוהגים "חסידים ואנשי מעשה" כדי להימנע מהשחתה. (8 נקודות)

ב. כתוב את העיקרון המנחה להיתר לקצוץ אילן מאכל, ופָרֵט דוגמה אחת להיתר על פי עיקרון זה. (4 נקודות)

**שלא להשחית אילני מאכל (תקכט) קיץ תשפ"ב**

א. מהו שורש המצווה שלא להשחית אילני מאכל? בתשובתכם התייחסו גם לדברי בעל ספר החינוך "במידה שאדם מודד — בה מודדין לו, כלומר: בה הוא נדבק לעולם". (5 נקודות)

ב. (1) כתב בעל ספר החינוך: "והמשחית... מתוך חֵָמָה – אמרו עליו שהוא כעובד עבודה זרה".

הסבירו מדוע הִשוו חכמים את המשחית מתוך חֵמָה לעובד עבודה זרה.

(2) בגמרא מסופר על כמה חכמים שהשליכו חפצים מידיהם.

כִּתבו מדוע נהגו כך חכמים אלה, והסבירו מדוע הם לא עברו על איסור "בל תשחית" במעשה זה. (7 נקודות)

**מצווה 18: ספר המצוות לרמב״ם, מצוות קידוש החודש (מצוות עשה קנג)**

**ספר המצוות לרמב״ם, מצוות קידוש החודש (מצוות עשה קנג) קיץ תשע"ז**

**א.** הרמב״ם כתב: ״בטלה הראייה אצלנו היום״.

כתוב מהי ״הראייה״, והסבר מדוע היא בטלה. (4 נקודות)

**ב.** ״וזה שהיותנו היום בחוצה לארץ מונים במלאכת העיבור שבידינו ואומרים שזה היום  
ראש חודש וזה היום יום טוב, לא מפני חשבוננו נקבעהו יום טוב בשום פנים״.

**(1)** מי קבע את ראשי החודשים שאנו מציינים בימינו?

**(2)** ״לא מפני חשבוננו״ — אם כן, מדוע מחשבים חודשים ושנים, לפי הרמב״ם?

(5 נקודות)

**ג.** הסבר מדוע יש לעבר את השנה כל כמה שנים. (3 נקודות)

**ספר המצוות לרמב״ם, מצוות קידוש החודש קיץ תשע"ח**

**א.** חז״ל דרשו את הפסוק "החדש הזה לכם ראש חדשים", ואמרו: "עדות זו תהא מסורה לכם״.

בנוגע לדרשה זו, כתב הרמב״ם שיש הבדל בין מצוות קידוש החודש למצוות שבת.

על פי הרמב״ם, הסבר את ההבדל בין המצוות האלה. (4 נקודות)

**ב**. (1) באיזה מצב אפשר לעבר שנים בחוץ לארץ, ומי רשאי לעשות זאת במצב זה?

(2) "ואמר יתעלה 'לחדשי השנה', אמרו: 'חודשים אתה מחשב לשנים ואי אתה מחשב ימים'. והורה שהתוספת בה אומנם יהיה חודש שלם״. הסבר בלשונך את הדין הזה (8 נקודות)